PATVIRTINTA

Kauno miesto savivaldybės administracijos direktoriaus

2016 m. liepos 18 d.

įsakymu Nr. .A-[2110](../a162110.docx)

**KVIETIMAS TEIKTI PARAIŠKAS PAGAL MIESTO ĮVAIZDŽIO STIPRINIMO SRITIES PRIORITETĄ „KAUNO, KAIP AKTYVAUS JAUNIMO MIESTO, ĮVAIZDŽIO STIPRINIMAS“ (NR. 2016-2-2.2-2)**

|  |  |  |
| --- | --- | --- |
| Eil. Nr. | Finansavimo sąlygos | Aprašymas |
| 1. | Sritis | Miesto įvaizdžio stiprinimas |
| 2. | Prioritetas | Kauno, kaip aktyvaus jaunimo miesto, įvaizdžio stiprinimas |
| 3. | Siekiami rezultatai ir finansuojamos veiklos | Aktyvaus jaunimo miesto įvaizdžiui populiarinti ir socialinei įtraukčiai skatinti skirtos iniciatyvos – renginiai, pagrįsti naujomis idėjomis ir skatinantys miesto jaunimą prasmingai, aktyviai ir sveikai praleisti laisvalaikį |
| 4. | Tinkamos išlaidos | Projekto vykdymo išlaidos (projektui įgyvendinti reikalingų prekių įsigijimo išlaidos (pvz., medžiagos, priemonės, įranga ir įrankiai, suvenyrai ir pan.); projektui įgyvendinti reikalingų paslaugų pirkimo išlaidos (pvz., transporto, technikos, įrangos paslaugos, reklamos, spaudos, komunalinės, ryšio, projekto dalyvių maitinimo, leidybos ir kt. paslaugos). Projekto vykdymo išlaidos turi sudaryti ne mažiau kaip 75 proc. visų tinkamų finansuoti projekto išlaidų.  Projekto administravimo išlaidos (projekto vadovo, finansininko išlaidos, socialinio draudimo įmokų išlaidos; su projekto veikla susijusių kanceliarinių prekių, kitų biuro prekių išlaidos, patalpų nuomos išlaidos). Projekto administravimo išlaidos gali sudaryti iki 25 proc. visų tinkamų finansuoti projekto išlaidų |
| 5. | Netinkamos išlaidos | Išlaidos pagal sutartis su konsultantais, tarpininkais, kuriems mokestis nurodomas kaip viso projekto vertės procentinė dalis; baudos, delspinigiai, išlaidos finansinėms nuobaudoms, bylinėjimosi išlaidos, išlaidos paskolų palūkanoms ir skolų padengimo išlaidos; išlaidos investiciniams projektams, pastatams statyti, statiniams rekonstruoti; išlaidos ilgalaikiam materialiajam ir nematerialiajam turtui, tiesiogiai nesusijusiam su projekto įgyvendinimu, įsigyti; išlaidos projektų vykdytojų veiklos plėtrai ar jų kasdienei veiklai (pvz., biuro nuomai ar komunalinėms paslaugoms), tiesiogiai nesusijusios su projekto įgyvendinimu; išlaidos pastatų ir patalpų remontui, tiesiogiai nesusijusiam su projekto įgyvendinimu; išlaidos narystės asociacijose mokesčiams sumokėti, jei šios išlaidos tiesiogiai nesusijusios su projekto įgyvendinimu |
| 6. | Projektų vertinimo kriterijai ir vertinimo balai | Bendrieji kriterijai:  projekto tikslų, uždavinių, veiklų ir rezultatų atitiktis prioritetui: 0−15 balų;  projekto loginis pagrindimas: 0−10 balų;  projektu sprendžiamos problemos aktualumas ir problemos sprendimo strategijos inovatyvumas (naujumas): 0−10 balų;  projekto rezultatų prieinamumas ir jų poveikis visuomenei: 0−10 balų;  projekto biudžeto pagrįstumas: 0−10 balų;  žmogiškųjų, materialiųjų ir kitų išteklių pagrįstumas: 0−10 balų;  tinkama partnerystė ir bendradarbiavimo metu sukurta pridėtinė vertė: 0−10 balų;  visuomenės informavimo apie projektą veiksmingumas: 0−10 balų.  Specialieji kriterijai:  nemokamų masinių renginių (iniciatyvų) organizavimas, įtraukiant kauniečius ir miesto svečius: 0−5 balai;  renginių (iniciatyvų) organizavimas, sudarant galimybę dalyvauti socialinę atskirtį patiriantiems ir neįgaliems asmenims: 0−5 balai;  pareiškėjo patirtis įgyvendinant ne mažiau kaip vieną projektą, esantį Pagrindiniame 2016 metų Kauno miesto jaunimo renginių (projektų) sąraše, patvirtintame Kauno miesto savivaldybės tarybos 2016 m. vasario 2 d. sprendimu Nr. T-31 „Dėl Pagrindinių 2016 metų Kauno miesto jaunimo renginių (projektų) sąrašo patvirtinimo“: 0−5 balai |
| 7. | Reikalavimai pareiškėjams | Pareiškėju gali būti juridinis asmuo, pagrindinę veiklą vykdantis Kauno mieste.  Pareiškėjas turi būti veikiantis ne mažiau kaip 5 metus nuo įregistravimo datos. Ne mažiau kaip 2/3 projekto vykdytojų turi būti jauni žmonės (iki 29 m.).  Pareiškėjas turi turėti ne mažesnę kaip 3 metų patirtį atstovaujant Kauno miesto jaunimui (jaunimo organizacijoms) savivaldybių regionų tarybose.  Pareiškėjas turi turėti patirties įgyvendinant masinius jaunimo renginius Kauno mieste (nuo 1000 žmonių).  Jei projektą įgyvendina daugiau nei vienas juridinis asmuo, paraišką turi teisę teikti tik vienas juridinis asmuo.  Pareiškėjas teisės aktų nustatyta tvarka turi būti tinkamai atsiskaitęs už ankstesniais metais iš Kauno miesto savivaldybės biudžeto skirtų (jeigu buvo skirta) lėšų panaudojimą.  Pareiškėjas turi pateikti:  informaciją apie per paskutinius 1 metus vykdytus projektus ar iniciatyvas, į kurių įgyvendinimą buvo įtraukti jauni žmonės (pavadinimus, veiklos aprašymus);  projekto vykdytojų sąrašą, kuriame būtų nurodytas jų amžius;  bendradarbiavimo įgyvendinant projektą sutartis su kitomis įmonėmis, įstaigomis ar organizacijomis.  Projekte numatyti pajėgumai turi būti pakankami sėkmingam projekto įgyvendinimui.  Pareiškėjo projektas nefinansuojamas, jeigu paaiškėja, kad:  pareiškėjas yra likviduojamas, reorganizuojamas, pertvarkomas, sustabdęs ar apribojęs savo veiklą;  pareiškėjas paraiškoje pateikė klaidinančią arba melagingą informaciją;  pareiškėjas yra gavęs Kauno miesto savivaldybės biudžeto lėšų ir neatsiskaitęs už jų panaudojimą nustatyta tvarka arba gautas lėšas naudojęs ne pagal paskirtį;  pareiškėjas yra pateikęs paraiškų finansuoti veiklas, kurios yra to paties projekto dalys, pagal kitas finansavimo programas |
| 8. | Finansavimo intensyvumas | Projektui įgyvendinti iš Kauno miesto savivaldybės biudžeto gali būti skiriama iki 80 proc. tinkamų finansuoti projekto išlaidų.  Minimali projekto vertė – 10 000 tūkst. Eur |
| 9. | Paraiškų teikimo tvarka | Paraiška turi būti pasirašyta pareiškėjo vadovo ar jo įgalioto asmens. Kartu su paraiška pridedami paraiškoje nustatyti dokumentai. Pareiškėjas atsako už paraiškoje nurodytų duomenų teisingumą. Jei teikiama popierinė paraiška, turi būti pateikiamas vienas tinkamai lietuvių kalba užpildytas paraiškos popierinis variantas ir užpildyta paraiškos forma kompiuterinėje laikmenoje. Pateikiami dokumentai turi būti A4 formato, išskyrus atvejus, kai kitų įstaigų išduotų dokumentų formatas yra kitoks. Paraiškos teikiamos užklijuotame voke (pakete), ant kurio turi būti užrašas „Paraiška“, nurodytas kvietimo numeris, srities ir prioriteto, kuriam priskiriamas vykdomas projektas, pavadinimas, pareiškėjo pavadinimas ir adresas.  Jei teikiama elektroninė paraiška, pareiškėjas turi pateikti užpildytą elektroninę paraiškos formą kartu su pridedamais dokumentais per Kauno miesto savivaldybės elektroninių paslaugų sistemą adresu <http://ep.kaunas.lt>.  Paraiška teikiama tik pagal vieną srities prioritetą.  Siekiant užtikrinti paraiškų vertinimo skaidrumą ir pareiškėjų lygiateisiškumą, pateikus paraiškas nebegalima jų taisyti, tikslinti, pildyti ar pateikti papildomus dokumentus.  Paraiškos priimamos nuo 2016 m. liepos 20 d. iki 2016 m. rugpjūčio 19 d. |
| 10. | Kitos sąlygos | Paraiškoje projekto veiklos ir išlaidos turi būti planuojamos nuo 2016 m. trečiojo ketvirčio |
| 11. | Aktualūs dokumentai | Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“;  Kauno miesto savivaldybės 2016–2018 metų strateginis veiklos planas, patvirtintas Kauno miesto savivaldybės tarybos 2016 m. kovo 15 d. sprendimu Nr. T-97 „Dėl Kauno miesto savivaldybės 2016–2018 metų strateginio veiklos plano patvirtinimo“;  2016 m. Kauno miesto savivaldybės lėšomis finansuojamų viešųjų paslaugų sritys ir prioritetai, patvirtinti Kauno miesto savivaldybės tarybos 2015 m. gruodžio 29 d. sprendimu Nr. 724 „Dėl 2016 m. Kauno miesto savivaldybės lėšomis finansuojamų viešųjų paslaugų sričių ir prioritetų patvirtinimo“;  Viešųjų paslaugų teikimo projektų paraiškų atrankos ir finansavimo tvarkos aprašas, patvirtintas Kauno miesto savivaldybės tarybos 2016 m. vasario 2 d. sprendimu Nr. T-8 „Dėl Viešųjų paslaugų teikimo projektų paraiškų atrankos ir finansavimo tvarkos aprašo patvirtinimo“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_